CELEX: 62021TN0663
Language: et
Date: 2021-10-08 00:00:00
Title: Kohtuasi T-663/21: 8. oktoobril 2021 esitatud hagi – Zegers versus komisjon

17.1.2022   
            
            
               ET
            
            
               Euroopa Liidu Teataja
            
            
               C 24/44
            
         
      8. oktoobril 2021 esitatud hagi – Zegers versus komisjon
      (Kohtuasi T-663/21)
      (2022/C 24/58)
      Kohtumenetluse keel: inglise
      
         Pooled
      
      
         Hageja: Tanja Zegers (Hoeilaart, Belgia) (esindaja: advokaat C. Bernard-Glanz)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 3. detsembri 2020. aasta otsus, millega jäeti rahuldamata hageja pensoniõiguste ülekandmise taotlus, ning vajalikus ulatuses kaebuse rahuldamata jätmise otsus;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja üheainsa väite, mille kohaselt on tehtud hindamisviga, rikutud personalieeskirjade VIII lisa artikli 11 lõiget 2 ja nemo auditur propriam turpitudinem allegans-põhimõtet, kuna:
      
                  —
               
               
                  väidetakse, et pensioniõigused, mille ülekandmist ta taotlus, on omandatud pärast tema liidu teenistusse asumist, sest tema seotus Algemeen Burgerlijk Pensioen-Fondsiga (ABP) lõppes 31. jaanuaril 2015, ilma et oleks vahet tehtud ajavahemikel 1. juulist 1992 kuni 31. detsembrini 2010 ning 1. jaanuarist 2011 kuni 31. jaanuarini 2015, jättis komisjon tähelepanuta 18 aastat ja 6 kuud ülekantavaid pensioniõigusi, mistõttu on faktilisi asjaolusid valesti hinnatud ja rikutud personalieeskirjade VIII lisa artikli 11 lõiget 2;
               
            
                  —
               
               
                  ei tagatud seda, et ABP või selle järelevalveorgan Madalmaades esitab nõutud arvutused, ei saa komisjon õiguspäraselt jätta rahuldamata hageja taotlust pensioniõiguste ülekandmiseks, kuna see tähendab kasu saamist omaenda tegevusetusest, millega rikutakse nemo auditur propriam turpitudinem allegans-põhimõtet.